የዩኒቨርሲቲ መግቢያ ፈተና ውጤት ይፋ ሆነ
አዲስ አበባ፤ ሐምሌ 12/2005 (ዋኢማ) – የሀገር አቀፍ የትምህርት ምዘና እና ፈተናዎች ኤጀንሲ የዩኒቨርሲቲ መግቢያ ብቃት መመዘኛ ፈተና ውጤት ይፋ አደረገ፡፡የኤጀንሲው መክትል ዋና ዳይሬክተር አቶ ዘሪሁን ዱርሳ በዘንድሮ አመት ተማሪዎች ያስመዘገቡት ውጤት ካለፈው አመት ጋር ሲነፃፀር የተሻለ መሆኑንና በተለይም በተፈጥሮ ሳይንስ የትምህርት ዘርፍ 70 በመቶ የሚሆኑ ተማሪዎች ከ350 ነጥብ በላይ ማምጣታቸውን ተናግረዋል፡፡በትምሀርት ዘመኑ ፈተና ከወሰዱት 167 ሺ 365 ተማሪዎች መካከል 108 ሺ 736 ተማሪዎች ሶስት መቶ እና ከዛ በላይ ውጤት ማምጣታቸውንም ምክትል ዳይሬክተሩ አስታውቀዋል፡፡በመሆኑም ተማሪዎች ወጤታቸውን ከሀምሌ 12/2005 ጀምሮ በኤጀንሲው ድረ -ገፅ WWW.nae.gov.et  በኢንተርኔት ማየት እንደሚችሉ ተገልጿል፡፡ከዚህ በተጨማሪ በሞባይል ስልካቸው RTW በማስቀደም የምዝገባ መለያ ቁጥራቸውን በማስገባት 8181 ላይ አጭር የጽሑፍ መልእክት ቢልኩ ከያሉበት ቦታ ሆነው ውጤታቸውን ማወቅ ይችላሉ፡፡እንደ ኢሬቴድ ዘገባ የዩኒቨርሲቲ መግቢያ ነጥብ የዩኒቨርሲቲዎችን የመቀበል አቅም ከግምት ውስጥ በማስገባት ወደ ፊት ይገለጻል ተብሏል፡፡